stanford-oval/wikipedia huggingface dataset:
Hu Nai-yuan

Hu Nai-yuan (kiin. 胡乃元; s. 1961) on taiwanilainen viulisti.
Hu voitti Kuningatar Elisabetin musiikkikilpailun vuonna 1985. Hän on esiintynyt eri puolilla maailmaa muiden muassa Toronton sinfoniaorkesterin, Rotterdamin filharmonikkojen, Belgian kansallisen orkesterin, Seattlen sinfoniaorkesterin, Royal Philharmonic Orchestran, Tokion filharmonikkojen ja Taiwanin kansallisen sinfoniaorkesterin solistina. Kapellimestareita, joiden johdolla hän on soittanut, ovat olleet George Cleve, Ádám Fischer, Leon Fleisher, Günther Herbig, Gerard Schwarz ja Maksim Šostakovitš. Kamarimusiikin alalla Hu on tehnyt yhteistyötä muiden muassa Fou Ts'ongin, Martha Argerichin, Mischa Maiskyn, Yo-Yo Man ja Emanuel Axin kanssa.
Vuonna 2004 Hu perusti kotimaassaan Taiwan Connection -musiikkifestivaalin. Hän on tehnyt levytyksiä eri levymerkeille.
Henkitorven syöpä

Henkitorven syöpä on harvinainen henkitorvessa alkava syöpäsairaus. Tavallisimmin se ilmenee levyepiteelikarsinoomana (varsinkin yli 60-vuotiailla miehillä), mutta myös esimerkiksi adenoidista kystistä karsinoomaa tavataan henkitorvessa (varsinkin 40–60-vuotiailla henkilöillä). Tupakoinnilla on tunnettu yhteys levyepiteelikarsinoomaan mutta ei adenoidiseen kystiseen karsinoomaan.
Henkitorven syövälle tyypillisiä oireita ovat hengitys- ja nielemisvaikeudet, kuiva yskä, veriyskä, äänen käheytyminen, kuumeilu, vilu ja toistuvat rinnan alueen infektiot. Oireet ovat yleisiä myös monissa hyvänlaatuisissa taudeissa. Henkitorven syövän pääasialliset hoitomuodot ovat leikkaus ja sädehoito. Kemoterapiaa annetaan yleensä palliatiivisessa tarkoituksessa, oireiden lievityksenä. Siinä voidaan käyttää sisplatiinia tai karboplatiinia. Henkitorven syöpäkasvain on mahdollinen yläonttolaskimo-oireyhtymän aiheuttaja.
Henkitorven syöpä kattaa 0,02–0,04 % raportoiduista syöpätapauksista. Taudin ennuste on yleisesti ottaen huono; 5–35 % potilaista elää viiden vuoden kuluttua diagnoosista. Adenoidisen kystisen karsinooman ennusteen on havaittu olevan huomattavasti parempi kuin levyepiteelikarsinooman.
Henkitorven syöpää sairastanut henkilö sai ensimmäistä kertaa keinotekoisen henkitorven vuonna 2011 Karoliinisessa yliopistosairaalassa Tukholmassa. Potilas oli 36-vuotias geologian opiskelija Eritreasta. Potilas kuoli tammikuussa 2014 uuden henkitorven irrottua. Menetelmän kehittänyttä tohtori Paolo Macchiarinia epäillään kuolemantuottamuksesta ja tutkimusvilpistä.
Hepokatti (animaatiohahmo)

Hepokatti (tšek. Cvrček) on tšekkiläinen animaatiohahmo, joka esiintyi seitsemässä vuosina 1978–1979 tehdyssä lyhytanimaatiossa. Hepokatti-animaatiot ohjasi Zdeněk Miler, joka myös käsikirjoitti ne yhdessä J. A. Novotnýn kanssa. Hepokatti on pieni heinäsirkkalapsi, joka soittaa pientä viulua, ja saa soitollaan elottomat esineet liikkumaan. Kuten Milerin tunnetuin animaatiohahmo Myyrä, Hepokatti ei varsinaisesti puhu, mutta ilmaisee tunnetilojaan lapsenäänellä. Hepokatti on mahdollisesti Myyrän spin-off, sillä samanlainen viulua soittava heinäsirkka esiintyy jo vuonna 1975 tehdyssä Myyrä-animaatiossa Myyrä ja maansiirtokone.
Hepokatti-animaatiot on julkaistu Suomessa VHS:llä sekä Myyrän parhaat ystävät - Koiranpentu ja Hepokatti -nimisellä DVD:llä.
Luettelo Hepokatti-animaatioista

Hepokatti ja uusi viulu (Cvrček a housličky) 1978
Hepokatti ja hämähäkki (Cvrček a pavouk) 1978
Hepokatti ja kone (Cvrček a stroj) 1978
Hepokatti ja saha (Cvrček a pila) 1979
Hepokatti ja kana (Cvrček a slepice) 1979
Hepokatti ja kontrabasso (Cvrček a basa) 1979
Hepokatti ja tuuba (Cvrček a bombardón) 1979
Aiheesta muualla

http://www.kratkyfilm.eu/catalogue/html/5.htm
Henny Meijer

| 0 | 1 | 2 |
| --- | --- | --- |

Henkilötiedot
Koko nimi: Henny Meijer
Syntymäaika: 17. helmikuuta 1962 (ikä 62)
Syntymäpaikka: Paramaribo, Suriname
Kansalaisuus:  Alankomaat
Pelipaikka: Hyökkääjä
Pituus: 182 cm
Seurat
| Vuodet | Seura | O (M) |
| 1983-1984 1984-1985 1985-1987 1987-1988 1988-1993 1993 1993-1994 1994-1995 1995-1996 1996-1998 | Telstar Volendam Roda Ajax Groningen Verdy Kawasaki Cambuur Heerenveen De Graafschap Veendam |  |
Maajoukkue
| 1987 | Alankomaat | 1 (0) |
Henny Meijer (s. 17. helmikuuta 1962 Paramaribo) on alankomaalainen entinen jalkapalloilija.
Jalkapallomaajoukkue

Meijer debytoi Alankomaiden maajoukkueessa 1987.
Hehkuseppä

| Hehkuseppä |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Tikkalinnut Piciformes
Heimo::  Tukaanit Ramphastidae
Suku::  Mustasepät Pogonornis
Laji::  bidentatus
Kaksiosainen nimi
 Pogonornis bidentatus  (Shaw, 1798) 
Synonyymit
 Lybius bidentatus (Shaw, 1798) 
Katso myös
   Hehkuseppä Wikispeciesissä   Hehkuseppä Commonsissa 
Infobox OKNimi-testi OK: 
Hehkuseppä (Pogonornis bidentatus) on tikkalintujen lahkoon kuuluva lintulaji. Sen kuvasi tieteelle ensimmäisen kerran George Shaw vuonna 1798.
Levinneisyys ja elinympäristö

Hehkuseppää tavataan Afrikassa. Se viihtyy rantametsissä, ja saattaa joskus majoittua myös puutarhoihin.
Henningsværin kirkko

| Henningsværin kirkko Henningsvær kirke |
| --- | --- |

Sijainti:  Vågan, Norja
Kirkkokunta:  Norjan kirkko
Hiippakunta:  Sør-Hålogalandin hiippakunta
Rakentamisvuosi:  1974
Suunnittelija:  Odd Storm
Materiaali:  puu
Istumapaikkoja:  250
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Henningsværin kirkko (norj. Henningsvær kirke) on Våganin kunnassa Nordlandin läänissä Norjassa sijaitseva puinen pitkäkirkko vuodelta 1974.
Aiheesta muualla

Kuvia tai muita tiedostoja aiheesta Henningsværin kirkko Wikimedia Commonsissa
Henkivakuutusyhtiö Pohjan liiketalo

Henkivakuutusyhtiö Pohjan liiketalo, Kaisaniemenkatu 6 - Vuorikatu 15
Henkivakuutusyhtiö Pohjan liiketalo on Helsingissä Kaisaniemenkatu 6:ssa sijaitseva kahdeksankerroksinen liiketalo, joka valmistui 1930. Rakennuksen suunnitteli arkkitehti Oiva Kallio. Taloa pidetään Helsingin ensimmäisenä funktionalistisena rakennuksena, joskin talossa oli vielä joitain uusklassismin piirteitä.  Talo sijaitsee kiilamaisella tontilla Kaisaniemenkadun ja Vuorikadun risteyksessä.
Vakuutusyhtiö Pohjan liiketalossa on yhtenäiset nauhaikkunat, alimpien liikehuoneistokerrosten suuret näyteikkunat, kattoterassi ja valopiha. Uusklassismia edustavat vielä pilareiden koristeet, näyteikkunoiden yläpuolinen korostuslista ja leveä räystäslista.
Henning Åkermarck

Henning Göran Valdemar Åkermarck (23. lokakuuta 1920 Pernaja – 14. marraskuuta 2010) oli suomalainen yleisurheilija. Åkermarckin päälaji oli kolmiloikka mutta saavutti myös menestystä aitajuoksussa. Hän edusti Suomea neljästi maaottelussa voittaen vuonna 1949 käydyn Suomi-Ranska maaottelun kolmiloikassa. SM-kilpailuissa Åkermarck saavutti pronssia 110 metrin aitajuoksussa vuonna 1944 ja kolmiloikassa pronssia vuonna 1946 sekä hopeaa kolmesti vuosina 1947, 1948 ja 1950. Åkermarck edusti Porvoon Akillesta vuoteen 1950 asti ja sen jälkeen Idrottskluben-32:ta. Åkermarck lopetti uransa kauteen 1954.
Henkilökohtaiset ennätykset

| Laji | Tulos | Paikka | Päivä |
| --- | --- | --- | --- |
| 100 m | 11,4 | Ei tiedossa | 1944 |
| 110 m aidat | 16,4 | Loviisa | 19.8.1950 |
| Korkeus | 1.87 | Porvoo | 10.6.1945 |
| Kolmiloikka | 14.68 | Lund | 1.8.1947 |
Heinrich Maria Janssen

Heinrich Maria Janssen
Heinrich Maria Janssen (28. joulukuuta 1907 Rindern – 7. lokakuuta 1988) oli saksalainen roomalaiskatolinen piispa. Hänet vihittiin papiksi Münsterin hiippakuntaan 29. heinäkuuta 1934 ja nimitettiin Hildesheimin hiippakunnan johtoon 3. helmikuuta 1957. Piispaksi vihkiminen seurasi 14. toukokuuta. Pääkonsekraattorina toimi Lorenz Jäger, jota avustivat Michael Keller ja Léon Lommel.
Janssen osallistui Vatikaanin toiseen kirkolliskokoukseen. Hän jäi eläkkeelle 76-vuotispäivänään 28. joulukuuta 1983.
Helene Bützow

Helene Mirjam Bützow (s. 9. kesäkuuta 1955 Oulu) on suomalainen kääntäjä. Hän suomentaa kirjallisuutta englannista ja ruotsista.
Bützow kirjoitti ylioppilaaksi vuonna 1974, minkä jälkeen hän opiskeli Saksassa ja Englannissa 1974–1979. Hän on suomentanut muun muassa Don DeLillon, Sarah Watersin, Kazuo Ishiguron, Philip Pullmanin, Suzanne Collinsin, John Greenin ja Lars Sundin tuotantoa.
Vuonna 2001 Bützow sai kirjallisuuden valtionpalkinnon. Hänelle myönnettiin vuonna 2020 Mikael Agricola -palkinto Kazuo Ishiguron teoksen Surullinen pianisti suomennoksesta. Bützow sai valtion kolmivuotisen taiteilija-apurahan 2003 ja viisivuotisen 2008. Vuonna 2015 hän sai kirjastoapurahan.
Aiheesta muualla

Helene Bützow Kirjasampo.fi.
Heino, Hannimari: Kun nainen kirjoittaa, kävelee ja hakkaa halkoja. Peilikuva 1/2002. (Arkistoitu sivu.)
Helene Costello

Helene Costello (vas.) ja hänen siskonsa Dolores.
Helene Adrienne Costello (21. kesäkuuta 1906 New York, New York – 26. tammikuuta 1957 Los Angeles, Kalifornia) oli yhdysvaltalainen näyttelijä. Hän oli Maurice Costellon ja Mae Costellon tytär; Dolores Costello oli hänen siskonsa. Hän tuli valituksi WAMPAS Baby Stariksi vuonna 1927, mutta ei koskaan saavuttanut sisarensa suosiota. Molemmat sisarukset aloittivat uransa jo lapsina.
Costello oli neljästi naimisissa. Hänen toinen miehensä oli Lowell Sherman vuosina 1930–1932.
Costellon ura alkoi hiipua äänielokuvien myötä. Hän kärsi alkoholiongelmasta ja heroiiniriippuvuudesta. Hän kuoli sairastettuaan keuhkokuumetta ja tuberkuloosia. Hänet on haudattu katoliselle Calvaryn hautausmaalle East Los Angelesissa. Hänellä on tähti Hollywood Walk of Famella.
Aiheesta muualla

Helene Costello Internet Movie Databasessa. (englanniksi)
Henry Mayhew

| Henry Mayhew |
| --- | --- |

Henkilötiedot
Syntynyt: 25. marraskuuta 1812
Kuollut: 25. heinäkuuta 1887
Ammatti:  toimittaja, näytelmäkirjailija
Kirjailija
Äidinkieli: englanti
Aiheesta muualla
Löydä lisää kirjailijoitaKirjallisuuden teemasivulta
Henry Mayhew (25. marraskuuta 1812 – 25. heinäkuuta 1887) oli englantilainen kirjailija, toimittaja ja näytelmäkirjailija. Hän perusti Punch-nimisen pilalehden 17. kesäkuuta 1841, jota hän toimitti yhdessä Mark Lemonin kanssa lehden alkuvuosina.
Hr. Ms. Scheveningen (M855)

| Hr>  Ms. Scheveningen |
| --- | --- |
 Hr. Ms. Scheveningen

Aluksen vaiheet
Rakentaja:  Van der Giessen de Noord, Alblasserdam
Laskettu vesille:  2. joulukuuta 1983
Palveluskäyttöön:  18. heinäkuuta 1984
Poistui palveluskäytöstä:  Latvialle nimellä Viesturs
Tekniset tiedot
Uppouma:  562 t (standardi) 595 t (kuormattu)
Pituus:  51,6 m (kokonaispituus)
Leveys:  9 m
Syväys:  3,5 m
Koneteho:  1 900 bhp
Nopeus:  15 solmua
Miehistöä:  55
Aseistus
Aseistus:  1 x 20 mm ilmatorjuntatykki 2 x 12,7 mm konekivääriä
Hr. Ms. Scheveningen (runkonumero M855) oli Alankomaiden kuninkaallisen laivaston Alkmaar-luokan miinantorjunta-alus.
Valmistus

Alus tilattiin Van der Giessen de Noord telakalta Alblasserdamista. Se laskettiin vesille 2. joulukuuta 1983 ja valmistui 18. heinäkuuta 1984.
Palvelus

Alus poistettiin palveluksesta 4. joulukuuta 2002 ja myytiin Latvialle, joka liitti sen laivastoonsa nimellä Viesturs runkonumerolla M-05.
Haukiputaan rautatieasema

Haukiputaan rautatieasema (lyh. Hd) sijaitsee Kiiminkijoen pohjoisrannalla Oulun kaupungin Haukiputaan Asemakylässä rataosalla Oulu–Tornio. Liikennepaikan etäisyys ratakilometreinä Helsingin päärautatieasemalta Haapamäen kautta on 775,2. Asemarakennuksen on suunnitellut Bruno Granholm, ja se edustaa rataosalle tyypillistä kansallisromanttista arkkitehtuuria. Asemarakennus on valmistunut vuonna 1903. Vuosina 1938–1999 Haukipudas oli risteysasema, kun asemalta lähti Martinniemen rata.
Historia

Haukipudas avattiin liikenteelle 16. lokakuuta 1903 rataosan valmistuessa. Asema sijoitettiin noin neljän kilometrin päähän Haukiputaan kirkosta. Bruno Granholmin suunnittelema asemarakennus valmistui 1903. Aseman ympäristöön kehittyi asutusta.
Haukiputaasta tuli risteysasema, kun Haukiputaalta rakennettiin rata Martinniemeen vuosina 1937–1938. Liikenne radalla päättyi vuonna 1986, ja rata purettiin 1999.
1960-luvulla asemanseudulla oli noin 700 asukasta. Haukiputaalla oli vielä 1970-luvulla runsaasti tavara- ja henkilöliikennettä, mutta jo 1980-luvun puolessa välissä henkilöliikenteen pysähdykset vähenivät sekä tavaraliikenne loppui. Henkilöliikenteen vähentäminen johtui lättähattuliikenteen päättymisestä vuonna 1986. Tavaraliikenne päättyi liikenteen siirtyessä maanteille. Henkilöliikenne loppui 27. toukokuuta 1990 samaan aikaan Tuiran, Kempeleen ja Limingan kanssa. Haukiputaan henkilöliikenteen päättymistä edesauttoi myös rautatieaseman sijainti: asema sijaitsee neljän kilometrin päässä Haukiputaan kuntakeskuksesta, josta on hyvät linja-autoyhteydet niin etelään kuin pohjoiseenkin.
Haukiputaan liikennepaikka on miehittämätön, ja liikenteenohjaustoiminnot hoidetaan kaukokäytöllä keskitetysti Oulusta käsin. Liikennepaikalla ei ole lainkaan henkilö- tai tavaraliikennettä, vaan se palvelee ainoastaan junakohtauspaikkana. Asemarakennus myytiin yksityiselle vuonna 2009, ja liikenteenohjauksen vaatimat tilat on siirretty erilliseen laitetilaan.
Ratapiha

Haukiputaan asemalla on käytössä pääraiteen lisäksi yksi pitkä läpiajettava sivuraide junien kohtaamisia varten. Näiden lisäksi liikennepaikan eteläpäässä on myös kolmas lyhyt raide, jota voidaan käyttää esimerkiksi ratatyökoneiden seisotukseen ja siirtymiseen pois muun junaliikenteen tieltä. Tälle raiteelle ei voida ohjata junaliikennettä. Muut raiteet purettiin pois vuosina 2001 ja 2005.
Aiemmin ratapihalla oli kaikkiaan neljä läpiajettavaa raidetta sekä yksi pitkä pistoraide. Tuolloin raiteelle kolme voitiin liikennöidä etelästä, sen sijaan raidetta 4 ja pistoraidetta käytettiin vain vaihtotöissä. Raiteen 4 vierellä ollut kivireunainen kuormauslaituri on yhä tallella.
Martinniemen radan erkanemisvaihde sijaitsi pääraiteella miltei ratapihan pohjoispäässä olevan ylikulkusillan alla. Vaihde purettiin vuonna 1999 Martinniemen radan purkamistöiden yhteydessä.
Turvalaitteet

Haukiputaan asemalla on ollut kampiasetinlaite, joka korvattiin Siemensin valmistamalla releasetinlaitteella ratapihan pidentämisen yhteydessä 1960-luvulla. Tällöin tärkeimmät vaihteet varustettiin sähkökääntölaittein. Tämä releasetinlaite purettiin liikennepaikan siirtyessä kauko-ohjaukseen uuden asetinlaitteen käyttöönoton myötä kesällä 2004.
Hedströmmen

| Hedströmmen |
| --- | --- |
Maanosa:  Eurooppa
Maat:  Ruotsi
Läänit:  Västmanland
Maakunnat:  Västmanland, Södermanland
Kunnat:  Kungsör, Köping,
Vesistöalue ja valuma-alueen tietoja
Päävesistöalue:  Norrströmin vesistö
Valuma-alue:  Hedströmmenin valuma-alue
Pinta-ala:  1 047,94 km²  
Pääuoman pituus:  126 km 
Yhtyy:  Mälaren
Joen uoman kohteita
Alkulähde:  Lumsen, Björsjö 
 :  59.9921°N, 15.3683°E
Laskupaikka:  Kungsör 
 :  59.4695°N, 16.0661°E
Mittaustietoja
Lähdekorkeus:  177 m  mpy.
Laskukorkeus:  0,7 m  mpy.
Korkeusero:  176,3 m
Pituus:  97 km  
Kaltevuus:  1,82 m/km
Keskiylivirtaama:  44,3 m³/s (MHQ) 
Keskivirtaama:  11,5 m³/s (MQ) 
Keskialivirtaama:  1,91 m³/s (MNQ) 
Muuta
Muualla:  Wikimedia Commons
Mälarenin länsiosien ja Hjälmarenin vesistöjä.
Hedströmmen on Ruotsissa Västmanlandin läänissä Kungsörin ja Köpingin kunnissa virtaava 97 kilometriä pitkä joki, joka kuuluu Hedströmmenin valuma-alueessa sen 126 kilometriä pitkään pääuomaan.

Hedströmmen kuuluu Norrströmin vesistöön (vesistöaluetunnus 61), jonka valuma-alueen pinta-ala on 22 650 neliökilometriä (km²) ja jonka vesistöreitin pääuoman alaosaan kuuluvat esimerkiksi laskujoki Norrström, järvi Mälaren, Eskilstunaån ja järvi Hjälmaren. Hedströmmen on vesistöreittinsä sivujoki, jonka 
valuma-alueen pinta-ala on 1 048 km² eli 4,6 % koko vesistöalueensa pinta-alasta. Se laskee Mälarenin Barkarövikeniin Galtenissa Köpingin kunnassa.
Vesivoimalaitoksia

Hedströmmenin pääuomassa on 10 vesivoimalaitosta: Kallstena, Östuna, Ekeby, Lyftinge, Kolsva, Nygårdsforsen, Holmen, Norrhammar, Östanfors ja Skinnskatteberg. Voimaloiden yhteisteho on 7,5 megawattia ja niiden vuosituotanto on noin 32,1 gigawattituntia. Vesistön Gunnilboånin sivu-uomassa on vielä 3 voimalaa lisää: Gisslarbo, Färna ja Kedjebohammar. Näiden yhteisteho on 1,5 megawattia ja vuosituotanto on noin 6,1 gigawattituntia.
Aiheesta muualla

https://www.malaren.org/malaren/malaren-och-dess-naromrade/beskrivning-av-de-storre-vattendragen/hedstrommen/
https://www.vattenmyndigheterna.se/download/18.1e9f682716e44cbf6f56f9f9/1574767747716/SE3_121_Hedstrommen.pdf (Arkistoitu – Internet Archive)
https://www.diva-portal.org/smash/get/diva2:863731/FULLTEXT01.pdf
http://www.sundbyberg.se/register/filedownload?documentId=415269&versionId=468021%5Bvanhentunut+linkki%5D
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Hedströmmen
Käännös suomeksi
Helvetin yhdeksän piiriä

| Helvetin yhdeksän piiriä Azaghal |
| --- | --- | --- |

Studioalbumin tiedot
 Äänitetty : kesä 1999, Cursed Studio
 Julkaistu: joulukuu 1999
 Tuottaja(t): Narqath, Jani Loikas
 Tyylilaji: black metal
 Kesto: 33.07
 Levy-yhtiö: Evil Horde Records
Azaghalin muut julkaisut
| Harmagedon 1999 | Helvetin yhdeksän piiriä 1999 | Helwettiläinen 2001 |
Helvetin yhdeksän piiriä on suomalaisen black metal -yhtye Azaghalin toinen studioalbumi. Se julkaistiin vuonna 1999 levymerkillä Evil Horde Records.
Kappaleet

Kuningas Ruton hovissa – 1.52
Hän joka on tuleva – 5.13
Lailla tuhannen talvimyrskyn – 2.32
Transilvania – 3.21
Kun Aurinko kuoli – 3.22
Harmagedon – 4.41
Kuoleman holveissa – 3.07
Kohti uuden aikakauden alkua – 7.00
Helvetin yhdeksäs piiri – 1.59 (instrumentaali)
Kokoonpano

Varjoherra – laulu
Narqath – kitara, puhdas laulu, tuottaja, miksaaja, sanoittaja
Kalma – rummut
Kokoonpano > Vierailevat muusikot

Jani Loikas – bassokitara, tuottaja, miksaaja
Haerleif Langas – kaikki instrumentit (kappale 9)
Kokoonpano > Muut tekijät

Agathodemon – layout, design
M. Bormann – layout, design
Nelson – grafiikka
Vuohikuningas – sanoittaja (kappale 5)
Aiheesta muualla

Albumi Helvetin yhdeksän piiriä Encyclopaedia Metallum -sivustolla (englanniksi)
Helvetin yhdeksän piiriä discogs.com -sivustolla
Hjalmar Söderman

Hjalmar Aleksander Söderman (30. maaliskuuta 1878 Hämeenlinna – 24. lokakuuta 1949) oli suomalainen kenraalimajuri.
Söderman kävi kadettikoulun 1900 ja opiskeli Hannoverissa Saksassa. Hän toimi vakuutusyhtiö Pohjolassa 1902-1912 sekä oli vakuutusyhtiö Vellamon toimitusjohtaja 1912-1919. Vuoden 1918 sotaan hän osallistui valkoisten puolelle ottaen osaa myös suunnitteluun ja asekuljetuksiin. Sodan aikana hän toimi Vaasan komendanttina sekä myös pataljoonankomentajana. Rauhan aikana hän toimi meripuolustuksen intendenttinä 1919, puolustusministeriön intendenttinä 1919-1921 sekä sotaväen taloustarkastajana 1921-1928. Hän oli mukana laatimassa Suomen armeijan talousohjesääntöä 1928. Hänet ylennettiin kenraalimajuriksi 1928.
Higonokami

Higonokami (jap. 肥後守 tai ひごのかみ) on japanilainen taitettava taskuveitsi. Se on lähtöisin Mikin kaupungista Hyōgon prefektuurista Japanista vuodelta 1896. Tässä taittoveitsessä ei ole perinteistä lukitsemisjärjestelmää, vaan kitkaan perustuva lukitsemisjärjestelmä, jossa terän saa taitettua riittävällä voimalla takaisin.
Kuva higonokamista
Hihamerkki

Hihamerkki on puolustusvoimissa käytössä oleva merkki, joka kiinnitetään palveluspuvun hihaan. Merkkien värit vaihtelevat. Esimerkiksi merivoimissa hihamerkki on amiraaleilla tummansininen, jossa on keltaisia kaluunanauhoja.
Helene Hellmark Knutsson

| Helene Hellmark Knutsson |
| --- | --- |
 Helene Hellmark Knutsson vuonna 2018.
Västerbottenin läänin maaherra
 1. elokuuta 2020–  
Edeltäjä:  Magdalena Andersson
Valtiopäiväedustaja
 Tukholman vaalipiiri 24. syyskuuta 2018 – 31. heinäkuuta 2020  
Ruotsin korkeakoulutus- ja tutkimusministeri
 Löfvenin I hallitus 3. lokakuuta 2014 – 21. tammikuuta 2019  
Edeltäjä:  Jan Björklund
Seuraaja:  Matilda Ernkrans
Henkilötiedot
Syntynyt: 1969  Solna, Ruotsi
Tiedot
Puolue:  sosiaalidemokraatit
Helene Hellmark Knutsson (s. 1969 Solna) on ruotsalainen sosiaalidemokraattisen puolueen poliitikko ja Västerbottenin läänin maaherra vuodesta 2020. Vuosina 2014–19 hän toimi Ruotsin korkeakoulutus- ja tutkimusministerinä.
Aiheesta muualla

Helene Hellmark Knutsson Ruotsin valtiopäivien verkosivuilla (ruotsiksi)
Helene Hellmark Knutsson Ruotsin hallituksen verkkosivuilla (ruotsiksi)
Hipólito Mejía

| Hipólito Mejía |
| --- | --- |
 Hipólito Mejía vuonna 2003.
Dominikaanisen tasavallan presidentti
 2000–2004  
Edeltäjä:  Leonel Fernández
Seuraaja:  Leonel Fernández
Henkilötiedot
Koko nimi:  Rafael Hipólito Mejía Domínguez
Syntynyt: 22. helmikuuta 1941 (ikä 83) Gurabo
Puoliso:  Rosa Goméz
Tiedot
Puolue:  Partido Revolucionario Dominicano (PRD)
Koulutus:  agronomi
Rafael Hipólito Mejía Domínguez (s. 22. helmikuuta 1941) on dominikaanilainen poliitikko ja maan entinen presidentti. Mejía toimi presidenttinä vuodesta 2000 vuoteen 2004.
Mejían presidenttikaudella Dominikaaninen tasavalta kärsi taloudellisesta kriisistä, ja suuri pankki romahti 2003. Hän pyrki toiselle kaudelle mutta hävisi vaalit toisen valtapuolueen PLD:n ehdokkaalle Leonel Fernándezille. Lehdistössä raportoitiin, että kautensa päättyessä Mejía oli miljonääri.
Tammikuussa 2014 hän ilmoitti asettuvansa ehdolle myös vuoden 2016 presidentinvaaleissa.
Käännös suomeksi
Heartbreaker

Heartbreaker(s) tai The Heart Breaker(s) voi tarkoittaa:
Musiikki > Esiintyjät

The Heartbreakers tai Johnny Thunders ja the Heartbreakers, yhdysvaltalainen punkrock-yhtye
Tom Petty and the Heartbreakers, yhdysvaltalainen rockyhtye
Musiikki > Albumit

Heartbreaker, Dionne Warwickin albumi tai sen nimikappale (katso alta)
Heartbreaker, Dolly Partonin albumi ai sen nimikappale (katso alta)
Heartbreaker, Freen albumi tai sen nimikappale
Heartbreaker, G-Dragonin albumi tai sen nimikappale (katso alta)
Heartbreaker, The O’Jaysin albumi tai sen nimikappale
Heartbreaker, Ryan Adamsin albumi
Heartbreakers, Tangerine Dreamin soundtrack-albumi vuoden 1984 elokuvaan
Heartbreaker, The Dark Romanticsin albumi
Heartbreaker, Marmalade-yhtyeen albumi
Musiikki > Kappaleet

"Heartbreaker" (Dionne Warwickin kappale)
"Heartbreaker" (Dolly Partonin kappale)
"Heartbreaker" (G-Dragonin kappale)
"Heartbreaker" (Led Zeppelinin kappale)
"Heartbreaker" (Mariah Careyn kappale)
"Heartbreaker" (Pat Benatarin kappale)
"Heartbreaker" (will.i.amin kappale)
"HeartBreaker", Teriyaki Boyzilta
"Heartbreaker"/"Days", The Rasmusin single
"Doo Doo Doo Doo Doo (Heartbreaker)", The Rolling Stonesilta
"Heartbreaker", Airbournen albumilta Runnin’ Wild
"Heartbreaker", The Andrews Sistersilta ja The Harmonica Gentlemenilta
"Heartbreaker", Axel Rudi Pellin albumilta Shadow Zone
"Heartbreaker", Danity Kanen albumilta Danity Kane
"Heartbreaker", Electric Light Orchestran albumilta Electric Light Orchestra Part Two
"Heartbreaker", Grand Funk Railroadin albumilta On Time
"Heartbreaker", Metronomyn albumilta Nights Out
"Heartbreaker", Michael Jacksonin albumilta Invincible
"Heartbreaker", MSTRKRFT:n albumilta Fist of God
"Heartbreaker", Nathan "Ned" Millerilta
"Heartbreaker", Pinkin singlen "Stupid Girls" B-puolelta
"Heartbreaker", Tankin albumilta Sex, Love & Pain
"Heartbreaker", Zappin albumilta Zapp III